CELEX: 32019Q0322(01)
Language: hr
Date: 2019-03-19 00:00:00
Title: Odluka Izvršnog odbora o utvrđivanju internih pravila o pružanju informacija ispitanicima i ograničenju njihovih određenih prava od strane Agencije Europske unije za temeljna prava (FRA) u kontekstu administrativnih istraga, preddisciplinskih i disciplinskih postupaka te postupaka suspenzije

22.3.2019   
               
               
                  HR
               
               
                  Službeni list Europske unije
               
               
                  C 108/4
               
            
         Odluka Izvršnog odbora o utvrđivanju internih pravila o pružanju informacija ispitanicima i ograničenju njihovih određenih prava od strane Agencije Europske unije za temeljna prava (FRA) u kontekstu administrativnih istraga, preddisciplinskih i disciplinskih postupaka te postupaka suspenzije
         (2019/C 108/04)
         IZVRŠNI ODBOR AGENCIJE EUROPSKE UNIJE ZA TEMELJNA PRAVA,
         uzimajući u obzir:
         Uredbu Vijeća (EZ) br. 168/2007 od 15. veljače 2007. (1) o osnivanju Agencije Europske unije za temeljna prava (FRA), a posebno njezin članak 13.,
         Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (2),
         budući da:
         
                     (1)
                  
                  
                     Agencija Europske unije za temeljna prava provodi administrativne istrage, preddisciplinske i disciplinske postupke te postupke suspenzije na temelju članka 86. Pravilnika o osoblju za dužnosnike Europske unije i sukladno njegovom Prilogu IX. te na temelju Odluke Izvršnog odbora 2013/01 u disciplinske postupke mogu spadati istrage koje je provelo Stegovno povjerenstvo FRA-e sukladno članku 17. Priloga IX. Pravilnika o osoblju;
                  
               
                     (2)
                  
                  
                     sukladno članku 25. stavku 8. Uredbe (EU) 2018/1725 interna pravila o pružanju informacija ispitanicima i ograničenju nekih njihovih prava od strane FRA-e u kontekstu administrativnih istraga, preddisciplinskih i disciplinskih postupaka te postupaka suspenzije moraju se usvojiti bez odgode;
                  
               
                     (3)
                  
                  
                     Europska komisija usvojila je Odluku (EU) 2019/165 (3);
                  
               
                     (4)
                  
                  
                     FRA mora poštovati mjerodavno zakonodavstvo o zaštiti podataka;
                  
               
                     (5)
                  
                  
                     Europski nadzornik za zaštitu podataka dostavio je svoje mišljenje 28. veljače 2019.,
                  
               ODLUČUJE:
         
            Članak 1.
            Odluka (EU) 2019/165 primjenjuje se po analogiji na Agenciju Europske unije za temeljna prava.
         
         
            Članak 2.
            Odluka (EU) 2019/165 primjenjuje se mutatis mutandis na Agenciju Europske unije za temeljna prava sa sljedećim izmjenama:
            
                        1.
                     
                     
                        Riječi „Komisija” i „Europska komisija” zamjenjuju se riječima „Agencija Europske unije za temeljna prava (FRA)”.
                     
                  
                        2.
                     
                     
                        Izraz „Ti su postupci… („IDOC”)” iz uvodne izjave 1. nije primjenjiv.
                     
                  
                        3.
                     
                     
                        Odluku Komisije C(2004) 1588 kojom se utvrđuju opće provedbene odredbe o provođenju administrativnih istraga i stegovnih postupaka zamjenjuje „Odluka Izvršnog odbora 2013/01 o provođenju administrativnih istraga i disciplinskih postupaka”.
                     
                  
         
            Članak 3.
            Stupanje na snagu
            Ova Odluka stupa na snagu trećeg dana od dana objave u Službenom listu Europske unije.
         
         
            Sastavljeno u Beču 19. ožujka 2019.
            
               
                  za Agenciju Europske unije za temeljna prava
               
               Sirpa RAUTIO
               
                  Predsjednica Izvršnog odbora
               
            
         
         
            (1)  SL L 53, 22.2.2007., str. 1.
         
         
            (2)  SL L 295, 21.11.2018., str. 39.
         
         
            (3)  Odluka Komisije (EU) 2019/165 od 1. veljače 2019. o utvrđivanju internih pravila o pružanju informacija ispitanicima i ograničenju nekih njihovih prava od strane Komisije u kontekstu administrativnih istraga, preddisciplinskih i disciplinskih postupaka te postupaka suspenzije (SL L 32, 4.2.2019., str. 9.).